PERUSTUU TOSITAPAHTUMIIN. TAPAHTUMIA JA HENKILÖITÄ ON SOVITETTU TARINAAN.
Hei.
Miten se juttu meni?
Tiedäthän.
Ne olivat toimittajan kirjajuhlat Midtownissa.
Mitä luulet?
-Äärimmäisen hyvin? -Täydellisen hyvin.
-Anthony kävi siellä. -Niinkö? Miltä hän näytti?
-Hauraalta. -Miksi hän vaivautui tulemaan?
Elämä on eläville.
Ovatko toimittajan kirjajuhlat Midtownissa elämistä?
Minulla oli hauskaa.
-Oliko? -Oli.
Jäin tosin 20 minuutiksi jumiin sen hattupäisen taiteilijanaisen kanssa.
Lizzie on tiedottaja.
Luulet häntä taiteilijaksi, koska hän on hyvä tiedottaja.
-Mitä sinä teet? -Miltä näyttää?
Rakastan tätä laulua.
Tiedätkö, mitä muuta rakastan?
Rakastan sinua.
Minäkin rakastan sinua.
Siellä olisi ollut hauskempaa kanssasi.
Kaikki on hauskempaa kanssani.
Se on yleensä totta.
Tämä oli ensimmäinen kappale, jonka tahtiin tanssimme.
-Tuskin tunsimme toisiamme silloin. -Tunsin sinut. Tiesin, kuka olit.
-Niinkö? -Olit peloton.
Ei, olin kauhuissani.
Sinulla oli tapana kävellä huoneeseen ja ottaa se haltuusi.
-Oli? -Tiedät, mitä tarkoitan.
Kaipasin sinua tänään.
Kaikki kyselivät, missä olet.
En pysy enää kärryillä tekosyistä.
Olet nälkäinen. Ruoka jäähtyy.
Anteeksi. En yrittänyt syyllistää sinua.
Sinua oli vain ikävä.
Ne olivat keskinkertaiset kirjajuhlat Midtownissa.
Ei kuulosta siltä, että jäin paljosta paitsi.
Olisit voinut jättää sen väliin ja olla kanssani.
Et edes pitänyt sitä vaihtoehtona.
Kyse ole siitä, että vietämme aikaa yhdessä,
vaan siitä, että ihmiset näkevät meidän viettävän aikaa yhdessä.
Inhoan mennä näihin juttuihin yksin.
-Ihmisten puheiden takiako? -Ei.
Se on tietenkin osa sitä.
Tiedät, mitä tapahtuu, kun menen yksin.
Tulee otsikko, jonka mukaan olemme eroamassa.
Tässä vaiheessa he kirjoittavat jutun joka tapauksessa.
-Joten… -Aivan.
-Emme voi voittaa. -Tuntuu, että puhumme samasta asiasta.
Haluan vain viettää aikaa kanssasi asunnon ulkopuolella.
Minulla on hullu idea.
-Lautanen? -Lähdetään matkalle.
-Millaiselle matkalle? -Millaiselle vain haluat.
Pariisiin, Belizeen, Tahitille.
-Tahitilleko? -Niin. Vain sinä ja minä rannalla.
Ei juhlia, velvoitteita eikä lehdistöä.
Eikä vaatteita.
-Carolyn. -Olen tosissani.
Ehkä joulun jälkeen.
Joulunko jälkeen? John, nyt on elokuu.
Nyt on 30. elokuuta. Käytännössä on syyskuu.
Meillä on Delancey Street- säätiön illallinen San Franciscossa.
Palaamme New Yorkiin muotiviikoille. Sitten lähden Kuubaan.
Sen jälkeen menemme Vineyardiin ja suoraan Red Gateen.
Sitten palaamme kaupunkiin Terryn ja Valerien halloween-juhliin.
Marraskuussa on Georgen vuosipäiväillallinen.
Kiitospäivä Hyannisissa. Joulu serkkujen kanssa.
Syntymäpäiväsi tammikuussa.
Ehkä haluaisit olla ystävien kanssa. Matka kuulostaa kivalta.
Voimmeko siis lähteä lomalle vasta vuonna 1998?
Emme tietenkään.
Hyannis on ensi viikonloppuna.
Hitto, unohdin.
Monet pitävät Capea yhtenä maan kauneimmista alueista.
Tiedän sen.
-Cape ei ole ongelma vaan kohteemme. -Mitä siitä?
Älä viitsi.
Ei, anna tulla. Kakaise ulos.
Siellä ei voi rentoutua. Päivän jokainen minuutti on laskettu.
Emme voi nukkua pitkään, istua rannalla tai mennä kävelylle.
Ei ole yksityisyyttä, joten ei seksiäkään.
Kuumaa vettä ei ole koskaan tarpeeksi, mikä on ällistyttävää,
kun ottaa modernin putkiston huomioon. Ja miksi keskikesälläkin on aina kylmä?
On hulluja, kirjoittamattomia sääntöjä.
Lautapelit ovat kiellettyjä, mutta korttia kannustetaan pelaamaan.
Mitä eroa niillä on?
Jogurtti aamiaisella on järkevää, mutta lounaalla se on
serkkusi sanoin "Painonvartijoiden hölynpölyä".
Ja se sääntö, ettei telkkaria saa katsoa päivällä.
Se ei ole sääntö. Haluatko muka katsoa päivällä telkkaria?
Haluan sen vaihtoehdon.
On tuhlausta viettää kaunis kesäpäivä telkkarin ääressä.
-Eli se siis on sääntö. -Se on normi.
Siinä ei ole mitään normia.
Kaikki katsovat minua tuomitsevasti, kun luen lehtiä.
Ennen kuin sanot, että Carolinekin lukee lehtiä,
ihan tiedoksesi, että Caroline lukee The New Republicia.
Vaikka se on periaatteessa lehti, henkisesti se on kirja.
Vogue on lehti.
Ja olen huomannut odottavat ilmeet, kun pidättäydyn cocktaileista.
Minä käytännössä ahmin Dark 'n' Stormyja ehkäisynä.
Minun on juotava, tai he luulevat, että olen raskaana.
Sinusta vitsailen, mutta olen tosissani. Tuntuu kuin olisin esillä.
Kuin kehoni olisi elävä, hengittävä todistus,
joka kertoo suhteemme tilasta.
Voit aina juoda Sea Breezen.
-Ja simpukat. -Simpukat?
Itsenäisyyspäivän viikonloppuna suvullasi oli viidet simpukkajuhlat.
Itse asiassa kuudet.
Meillä oli keskiyön simpukkajuhlat, mutta annoin sinun nukkua.
Kuka haluaa simpukoita keskiyöllä? Sehän on pirullista ja sadistista.
Hyvä on, ymmärrän.
-Hyannis voi olla snobistinen. -Ei, sanoin "sadistinen".
Viihdyn perheemme kanssa.
-Sinun perheesi. -Ovat he sinunkin perheesi.
-Perhe on tärkeä. -Niin, sinä ja minä olemme perhe.
Haloo.
Mitä?
Mitä tapahtui?
Lauren, hidasta, pelotat minua.
Mitä nyt?
Mikä kanava?
Voisitko?
Soitan sinulle takaisin. Rakastan sinua. Heippa.
Päivitys prinsessa Dianan tilasta.
Hän oli liikenneonnettomuudessa Pariisissa tänä iltana.
Hänen tilansa on vakava.
Hän ajoi kumppaninsa Dodi Al-Fayedin kanssa.
Poliisin mukaan Al-Fayed kuoli onnettomuudessa…
-Voi luoja! -…kuten kuljettajakin.
Prinsessan henkivartija loukkaantui myös. Emme tiedä, miten hän voi.
-Onnettomuus tapahtui… -Voi luoja.
…kun Dianan autoa jahtasi joukko paparazzeja moottoripyörillä
-sisälle tunneliin Seine-joen varrella. -Näin hänet juuri.
-Mitä? -Giannin hautajaisissa.
Istuin hänen takanaan.
Kirjeenvaihtaja on tarkkaillut Pariisia uusien tietojen toivossa.
-Nina, kuuletko minua? -Kuulen.
Dodi Al-Fayed on kuuluisa mies ja miljonääri.
Onko hänen tilastaan uutisia? Muun muassa poliisiraporttien mukaan…
Tiedämme tällä hetkellä vain, että hän on kuollut, kuten kuljettajakin…
…ja henkivartija.
Tiedämmekö vamman luonteen?
-Carolyn. -Emme tällä hetkellä.
-Hänet on viety… -Carolyn.
-Niin? -Ovatko tiskikoneen lasit puhtaat?
Mitä?
-Ovatko tiskikoneen lasit puhtaat? -En tiedä.
Buckinghamin palatsi ei ole kommentoinut…
Etkö tiedä, käytitkö tiskikonetta?
-Mitä? -Miten muka et tiedä?
-Joko käytit sitä tai et. -Miksi kyselet?
Olet ollut kotona. Muistatko kuulleesi tiskikoneen?
Kyllä, pesin astiat.
Paparazzit ovat yrittäneet kuvata prinsessa Dianaa
kuuluisan miljonäärin Dodi Al-Fayedin kanssa,
jonka kanssa Dianalla on ollut romanttinen suhde pari viikkoa.
Ovatko he saaneet julkisuutta Pariisissa?
-Useimmat tiesivät heistä. -Niin.
Iltapäivälehtiä ja mediaa on ollut poikkeuksellisen paljon…
Mitä voit kertoa Pariisin alueesta, jolla onnettomuus tapahtui?
Se taisi olla tunnelin sisääntuloramppi.
Se oli sisäänkäynti maanalaiseen tunneliin,
joka menee Seinen ali.
Turistit tuntevat alueen hyvin. Siellä asuu paljon ihmisiä.
Palataan romuttuneen auton luo.
Tuossa on Mercedes-sedanin tunnistettava perä,
ja tuossa on etuosa, jota ei enää tunnista.
Törmäys on tapahtunut kovassa vauhdissa.
Auton etuosassa on kaksi valkoista kohtaa.
Ne ovat lauenneiden turvatyynyjen jäänteet.
Prinsessa Diana on vertaansa vailla, sillä hän kerää kiinnostusta
-ja rahaa tärkeille projekteille. -Menen lenkille.
-Hän on etenkin… -Mitä?
…yrittänyt kiinnittää maailman huomion
-siviilien kohtaamiin kauhuihin. -John.
Palaan pian.
Diana oli myös hiljattain…
He hallitsivat sanomalehtiotsikoita
etenkin Britanniassa koskien hänen suhdettaan Dodi Al-Fayediin.
Niiden mukaan Diana lähti 40-vuotiaan miljonäärikumppaninsa
ja ystäviensä kanssa Välimeren risteilylle.
Jälleen kerran hänen yksityiselämänsä joutui syyniin.
Italialaiset paparazzit kuvasivat hänen lomansa.
He huutokauppaavat kuvia eniten tarjoavalle.
Jatkamme raportointia…
Siinä luki: "Prinsessa Diana on kuollut."
…traaginen käänne. Buckinghamin palatsi vahvisti tänään,
että maailma menetti prinsessa Dianan 36-vuotiaana.
Viralliseksi kuolinsyyksi kirjattiin sydämenpysähdys
-vakavien vammojen seurauksena. -Hän on kuollut.
Lääkärien mukaan vammat vastaavat kovassa vauhdissa tapahtunutta törmäystä.
Jos tulette nyt mukaan, raportoimme…
-He tappoivat hänet. -…onnettomuudesta.
Hän teki kaiken oikein, poseerasi joka kuvassa ja antoi heille kaiken.
Hänen kumppaninsa Dodi Al-Fayed kuoli heti.
He tappoivat hänet silti.
-Läheisen sairaalan kirurgit… -Se on surullista.
-Hirvittävää. -…hävisivät taistelun. Suurlähettiläs…
He kohtelivat prinsessaansa kuin saalista.
Hoidosta tuli kuumeista, kun hänen pulssinsa alkoi heiketä.
-Poliisin mukaan… -Puhdistan kasvoni.
…paparazzien väitetään jahdanneen prinsessan autoa takaa-ajossa.
Seitsemän miestä pidätettiin, ja kaikki filmirullat on takavarikoitu.
Maailma saa hiljalleen tietää uutiset…
Tämän paskan katsominen on kammottavaa,
kun toisella puolella maailmaa joku herättää lapsensa
ennen kuin he kuulevat vanhempansa kuolleen.
Presidentti lähetti vaimoineen osanottonsa Buckinghamin palatsiin.
Raporttien mukaan kuningasperhe on Skotlannin Balmoralissa…
Ei ollut tarkoitus järkyttää sinua.
Poikaparat.
Ainakin heillä on toisensa.
Kuten sinulla ja Carolinella.
-Kuten minulla ja Carolinella? -Niin.
Tämä ei ole tippaakaan sellaista, mitä me koimme.
He ovat prinssejä. Monarkian jäseniä.
Olin kolmevuotias, kun isäni kuoli. En varttunut täällä.
Pyöräilin kouluun. Ero on kuin yöllä ja päivällä.
Selvä.
Sanot, ettei se ollut sellaista.
Millaista se oli?
-En halua puhua siitä. -John.
Teet oletuksia ja yrität kertoa, millainen lapsuuteni oli.
Koko muu maailma tekee sitä jo. En halua kuulla samaa vaimoltani.
John.
Yritän vain ymmärtää.
Eikö se pelota sinua?
John.
Hyvä on.
Haluatko tietää, mitä pelkään ja mitä päässäni liikkuu?
Mitä ajattelin koko lenkkini ajan?
Ettet enää koskaan lähde kotoa.
Näenkö yhtäläisyyksiä meidän tilanteemme ja hänen kohtalonsa välillä?
Totta kai näen. Mutta voinko sanoa niin?
En. Se on taas yksi asia, joka estää sinua elämästä elämääsi.
Haluatko tietää, miksen voi katsoa tätä?
Jos katson, en lopeta koskaan.
Haluatko kuulla lapsuudestani?
En muista isäni kuolemaa.
Muistan elävästi, että äitini oli kuin transsissa.
Muistan tunnit Carolinen ja lastenhoitajan kanssa,
kun äiti oli lukittuna pimeään huoneeseen ja itki yksin.
Miksei hän voinut vain leikkiä kanssani?
Katsoin äitini kuolevan, en isäni.
Näin hänen kuolevan kahdesti.
Nyt tuntuu kuin katsoisin sinun katoavan.
Valitset pimeyden.
Katson sen tapahtuvan. Tuntuu kuin minut hylätään taas.
En voi menettää sinua. Olet ainoa, jota en voi menettää.
Ymmärrätkö sen?
Olen menettänyt niin monta ihmistä, enkä voi menettää sinua.
En voi menettää sinua.
-John. -En voi.
En voi menettää sinua, Carolyn.
Hengitä.
En mene minnekään.
Hengitä.
YKSI VUOSI MYÖHEMMIN
Satutat itsesi.
-Etkö varmasti halua apua? -Ei kiitos.
Joimme aika paljon viiniä.
Hei, Jason.
Illalliseni on ohi. Olen vain kotona.
Soita milloin vain.
Miksi soitat lennonopettajallesi?
Puhun hänelle jatkuvasti.
Vielä 40 tuntia, niin saan mittarilentokelpuutuksen.
Putosit lentäessäsi sillä naurettavalla ruohonleikkurilla.
Tarvitset selvästi enemmän aikaa.
Sen nimi on Buckeye, ja se on aivan eri kone.
Buckeye on eri asia kuin lentokone.
Etkö luvannut Carolinelle, ettet enää lennä?
Mistä lähtien välität Carolinen toiveista?
Mitä sinä teet?
-Haluan savukkeeni. -Ei, istu. Haen ne sinulle.
En halua, että nilkutat portaat ylös.
Ne eivät ole yläkerrassa vaan huoneessani.
Jos lähdemme nyt, ehdimme Pravdan Vanity Fair -bileisiin.
Sinun ei pitäisi rasittaa nilkkaasi.
Ei juhlia, ei portaita, ei lentotunteja.
Mennään taksilla. Voin istua perillä.
-Hitto. -Olen puhki.
Mutta jos haluat mennä, mene.
Eihän kello ole edes yhtätoista.
-Voitko lopettaa kynttilällä pelleilyn? -Onko tämä riita?
Ei, kaikki hyvin.
Mitä? Mitä nyt?
Jos haluat, että anelen, teen sen.
Tai voimme kelata siihen kohtaan, jossa kerrot, miten mokasin.
Käskit mennä töihin Petralle.
-Milloin? -Puoli tuntia sitten
illalliskutsuissa, jotka järjestit.
Petra valitti, miten vaikeaa on löytää ketään,
jolla on työkokemusta rakentaa jotain tyhjästä
ja joka hyväksyy palkanalennuksen. Huusit…
-En huutanut. -Huusitpas.
Tiedän sen, koska istuit pöydän toisessa päässä.
Sanoin vain, että sinulla on muotikokemusta,
-etkä tarvitse rahaa. -PR.
-Minulla on PR-kokemusta. -Calvin Kleinilta.
Eikö se ole muotia?
Petralla on korumallisto. En ole korusuunnittelija.
Anteeksi, että vihjasin, että sinulla on hyvä maku.
Eli olen pätevä ostamaan koruja. En tekemään niitä.
On nöyryyttävää tulla ehdotetuksi työhön toisensa jälkeen
pätevyydestäni huolimatta.
-Milloin tein niin? -Teet sitä aina.
Sinähän työnsit minut André Leon Talleyn syliin varainkeruutilaisuudessa.
-Enkä työntänyt. -Kylläpäs.
Tuntuu kuin olisin taakka, josta haluat eroon. Sinä vain…
Sotket pöydän vahalla.
Luulin, että vihaat tätä pöytää.
Miten niin vaadin saada pitää nämä illalliskutsut?
Se oli sinun ideasi.
En sentään ehdottanut, että menisimme ravintolaan
tai ylipäätään asunnon ulkopuolelle.
Oletko vihainen siitä, että järjestin illalliskutsut sinun ystävillesi?
Minua häiritsee, kun teet noin.
Miten?
Vedät rajan ystävien välille.
Olemme yksikkö. He ovat meidän molempien ystäviä.
Hyvä on, Carolyn.
-Kumoan pronominin. -Mitä sinä teet?
Anteeksi, jos kielioppini loukkasi.
Olit selvästi tyytyväinen pitäessäsi hovia ystävieni kanssa.
He pommittivat minua kysymyksillä.
Totta puhuen luulen, että ihmiset eivät halua kysyä sinulta,
mitä elämässäsi tapahtuu, koska he eivät tiedä, haluatko puhua siitä.
Miten niin mitä elämässäni tapahtuu?
Yrität yhä selvittää omaa juttuasi.
Omaa juttuani.
En jaksa enää tuota painostusta. Miksi minulla pitää olla juttu?
Kuulen siitä perheeltäsi, ystäviltäsi, lehdistöltä ja etenkin sinulta.
Ei riitä, että on vain Kennedy.
Pitää olla töissä NRDC:ssä, tehdä dokumentti
tai kirjoittaa kirja perustuslaista.
Olen 33-vuotias. Olen tehnyt töitä 15-vuotiaasta.
Enkö voi vain rauhoittua, asettua avioliittoon ja nauttia elämästä?
Sitäkö teet kaiket päivät yksin kotona, nautit elämästä?
Selvitän asiaa.
Sillä välin en halua liittyä johonkin johtokuntaan,
jotta sinulla olisi parempi olo ihmisten kysellessä illalliskutsuilla.
Sinun jos kenen pitäisi ymmärtää se.
-Minun jos kenen? -Niin, John.
Sinun jos kenen pitäisi tietää, millaista tämä on.
Sen sijaan annat minulle hyödytöntä apua, kuin se olisi kokopäivätyösi.
Heittelet jatkuvasti umpimähkäisiä ehdotuksia siitä,
miten täyttäisin päiväni.
Tunnen syyllisyyttä.
Tiedän, että luulet yrittäväsi auttaa, mutta se ei…
Se ei tunnu avulta.
Tuntuu siltä, että tuomitset minut.
Mitä minun pitäisi tehdä, kun valitat, miten epävarmalta elämäsi tuntuu?
Istunko vain hiljaa?
Kyllä.
Älä sano mitään.
Kuuntele vain.
Sitä tarvitsen.
Istu, kuuntele ja anna minun tuntea olevani eksyksissä.
Saanko vain tuntea olevani eksyksissä?
Voitko antaa minulle tilaa tehdä niin?
Voin.
-Kyllä, voin tehdä sen. -Selvä.
Ymmärrän, että on pelottavaa aloittaa alusta, mutta katso äitiäni.
Voi luoja.
Hänestä tuli kustannustoimittaja 46-vuotiaana.
Tiedän, John.
Sanon vain, että hän selvitti asiansa julkisesta arvostelusta huolimatta.
John, en voi liioitella sitä, miten tietoinen olen siitä,
että äitisi oli vaikuttava nainen. Usko pois.
Olisiko äitisi voinut työskennellä kustannusalalla,
kun hän oli naimisissa maailman kuuluisimman miehen kanssa?
-Hän teki sitä leskenä. -Riittää jo äidistäni.
-Sinä otit hänet puheeksi. -Ja käsken sinua lopettamaan.
-Puhut äidistäni tarpeeksi. -Äitisi voi yhä puolustaa itseään.
Olet onnekas, etten esitellyt sinua äidilleni.
Hän ei olisi kannustanut tätä.
Meitä.
Vau.
En olisi kuunnellut häntä.
Et tietenkään.
-Ehkä olisi pitänyt kuunnella omaani. -Mitä?
Äitini sanoi, että minun pitäisi lopettaa suhde.
Milloin?
-Häissä. -Aivan, puheessa.
Ei, vaan aiemmin.
-Sinä iltapäivänä. -Mitä tarkoitat?
Carolyn.
Carolyn, mistä sinä puhut?
-Carolyn. -Äitini tuli huoneeseeni
ennen harjoitusillallista ja varoitti naimasta sinua.
Hän sanoi, ettet asettaisi minua etusijalle.
Että valitsisit aina työsi, sukusi tai itsesi.
Etkä koskaan tekisi minulle tilaa elämässäsi.
Vastustin häntä ja sanoin, että hän on väärässä.
-Nyt en tiedä, oliko hän. -Carolyn, teen sinulle tilaa.
Tiedän, että luulet niin, mutta olet aina ulkona.
Tulet kotiin keskiyöllä. Eilen olit kotona aamukolmelta.
-Viimeistelemme Georgen elokuun numeroa. -Olet aina…
Viimeistelet aina lehteä.
Tai olet drinkeillä juhlimassa valmista lehteä.
Tai jahtaat kirjoittajaa tai sijoittajaa tai uudistat taiton.
Jos kyse ei ole lehdestä, syynä on Kennedy-gaala,
hyväntekeväisyys tai senaattiin pyrkiminen.
Et siis tue sitä.
Tuen sinua.
Tukisin sitä, jos uskoisin, että uskot siihen itse,
mutta kaikki johtuu väärästä velvollisuudentunnosta.
Kuten lounasideasi.
Varasin kaksi lounasta viikossa, jotta voin viettää aikaa kanssasi.
Se ei ole sama kuin halu viettää aikaa kanssani.
-Onhan. -Ei, lounas on rasti ruutuun.
Siten vapautat itsesi syyllisyydentunteesta.
-Mistä? -Et halua olla lähelläni.
Et halua puhua minulle. Nukut usein toisessa huoneessa.
-Puhun sinulle koko ajan. -Ei, John. Et ole kiinnostunut minusta.
Et pyydä neuvojani.
Sinua ei kiehdo se, mitä haluan sanoa. Et ole utelias.
Puhut minulle vain sen aikaa, että rauha säilyy.
Vain sen aikaa, ettei keskustelu jatku.
Halusit epätoivoisesti viettää joka hetken kanssani.
Nyt pidät avioliittoamme välilaskuna paikkojen välillä, joissa haluat olla.
Ymmärrän sen.
On varmasti vaikeaa nähdä, miten onnettomaksi teet minut.
Tiedätkö mitä?
Niin onkin.
Viime aikoina en ole pystynyt muuhun kuin tuottamaan pettymyksiä ihmisille.
Tappelen kustantajien, sijoittajien ja pankkiirien kanssa.
Kaikki käskevät minua teloittamaan lehteni.
Sitten tulen kotiin ja riitelen kanssasi siitä, etten ole koskaan kotona.
Menen joka ilta nukkumaan peläten hetkeä, jolloin herään ja teen sen uudestaan.
Pahinta on, että haluan puhua sinulle tästä,
mutta tunnut olevan kaukana. Olet täällä, mutta et kuitenkaan ole.
Kaipaan sinua, Carolyn. Kaipaan ihmistä, johon rakastuin.
John, olen tässä.
Olen henkilö, johon rakastuit.
Et tosin halua tätä versiota minusta. Haluat kylmän, saavuttamattoman,
kiiltävän version minusta, joka on kuin palkinto.
Kun aloin olla haavoittuvainen kanssasi, sinä…
Oletko haavoittuvainen kanssani?
Ollaksesi haavoittuvainen sinun pitäisi haluta ja tarvita jotain.
Ainoa asia, mitä tunnut haluavan, on kertoa minulle yhä uudestaan,
-miten paljon vihaat elämäämme. -Arvasin. Ei olisi pitänyt herpaantua.
Rikoin omaa sääntöäni. Olen niin tyhmä.
-Olen vain valmistautunut. -Mihin?
Valmistaudun aina.
Olen koko elämäni valmistautunut kamaliin asioihin, jotka minun pitää hoitaa yksin.
Tämä ei eroa niistä.
-Tiesit, kuka olen, ennen kuin nait minut. -Kunpa ihmiset lakkaisivat sanomasta noin.
Kukaan ei tiedä, kenet nai.
Ilmeisesti ei.
Ihmisten kuuluu muuttua.
Minä en muuttunut.
Sanot sen kuin se olisi hyve, kuin se olisi kiitettävää.
Et ole tehnyt minulle tilaa.
Kerro yksi asia, jonka olet muuttanut avioiduttuamme.
Asut samassa asunnossa, sinulla on sama työ
ja samat ystävät. Vietät samat viikonloput Red Gatella tai Hyannisissa.
Kaikki minun elämässäni on muuttunut. Ymmärrätkö sen?
Valinta on sinun.
Käyttäydyt kuin jokainen epäonnesi johtuisi antamastani uhkavaatimuksesta.
Kuin sinulla ei olisi sananvaltaa tässä suhteessa.
En pakottanut sinua lopettamaan työtäsi tai naimisiin kanssani.
En käskenyt antaa juorulehtien pilata elämääsi. Mutta tiedätkö mitä?
Luulen, että osa sinusta nauttii huomiosta.
-Anteeksi mitä? -Jotta voit määräillä minua.
Rangaista ja syyttää minua siitä,
etten hallitse asioita, joita en voi hallita.
Nautit siitä. Ikään kuin uhrina oleminen olisi ainoa identiteettisi.
Kiitos. Pidät siitä, miten paljon minua vihataan.
Olethan kuitenkin Yhdysvaltain poika.
Minä olen vain yksi tragedia, jonka kestät urheasti.
Selvä. Taisin saavuttaa rajani.
Mitä tarkoitat?
John, mitä tarkoitat?
Ehkä olen kestänyt tarpeeksi tragediaa yhdelle elämälle.
Helvetti.
John, tule takaisin.
John!
John, mitä sinä teet?
Mitä?
En voi jatkaa tätä.
Mitä tarkoitat?
Jatkaa mitä? Mitä tarkoitat?
Kaikki, mihin kosken, hajoaa. Nyt tämäkin hajoaa.
Jos jään, teen tai sanon jotain, mitä kadun.
Kuten mitä?
-Menen Stanhopeen. Vain pariksi päiväksi. -Sano vain, mitä aioit sanoa.
Et voi sanoa mitään,
mikä satuttaisi minua enemmän kuin se, että kävelet ulos.
Tiedätkö, miltä tuntuu nähdä silmistäsi, että epäonnistun tässä avioliitossa?
Epäonnistuin asianajajana ja lehden päätoimittajana.
En voinut auttaa äitiäni. Enkä voi auttaa Anthonya.
-En kestä lisää epäonnistumisia. -Ei, John.
Kun sanoin, että kaikki päättyy, sanoit, ettemme me.
Mitä sille tapahtui?
Kun sanoin, että kaikki päättyy, sanoit, ettemme me.
Mitä sille tapahtui?
Ei tämä pääty.
Kyllä päättyy.
Sinä pakenet.
En halua satuttaa sinua, Carolyn. Haluan olla kanssasi.
Ole sitten kanssani.
En halua riidellä.
Sinun on pakko.
Ihmiset jäävät ja riitelevät.
Jos jatkamme riitelyä, menetämme toisemme.
Älä jätä minua.
Ole kiltti.
Muuten äitini oli oikeassa.
Tulen takaisin, lupaan sen.
Rakastan sinua.
KIRJAN "ONCE UPON A TIME" INSPIROIMA
Käännös: Alma von Creutlein